b'\n_START_ARTICLE_\nCharles Stoddart\n_START_SECTION_\nBakgrunn\n_START_PARAGRAPH_\nCharles Stoddart var s\xc3\xb8nn av major Stephen Stoddart og hans hustru Katherine Randal. Faren d\xc3\xb8de allerede i 1812 ved en rideulykke.\n_START_SECTION_\nMilit\xc3\xa6r\n_START_PARAGRAPH_\nDen 15. mars 1823 begynte han som l\xc3\xb8ytnant ved Royal Staff Corps. Den 9. februar 1826 ble han forfremmet til overl\xc3\xb8ytnant. Den 7. februar 1834 ble han som kaptein satt p\xc3\xa5 half-pay. Fra 1833 til 1835 tjenestegjorde han ved Royal United Service Institution og Institution of Civil Engineers.\n_START_SECTION_\nDiplomatiet (The Great Game)\n_START_PARAGRAPH_\nI 1835 kledaget han som Military Secretary den britiske sendemann Henry Ellis til Persia._NEWLINE_Han ledsaget i 1837 Mohammed Shah under hans beleiring av Herat, men reise derfra i juni 1838. Allerede i juli 1838 returnerte han og overbragte Mohammed Shah den beskjed at en fortsettelse av den persiske beleiringen ville utl\xc3\xb8se en britisk krigserkl\xc3\xa6ring. Da s\xc3\xa5 melding kom om at britiske styrker var ankommet Persiagulfen ble beleiringen avbrutt._NEWLINE_Den 2. juni 1837 ble Stoddart lokalt utnevnt til oberstl\xc3\xb8ytnant, og traff etter persernes avmarsj Eldred Pottinger, den britiske forsvarer av Herat. Kort etter reiste han til Emiratet Bukhara, for \xc3\xa5 forhandle med emir Nasrullah Khan og l\xc3\xb8slatelsen av russiske fanger og om mulig inng\xc3\xa5 en vennskapspakt med emiren. _NEWLINE_Charles Stoddart kom frem til Bukhara den 17. desember 1838 og ble arrestert fire dager etter. Det er blitt angitt forskjellige mulige grunner for dette. Han skal for eksempel ha ikke steget ned av sin hest inne i palassomr\xc3\xa5det, ha sl\xc3\xa5tt en hoffmann, eller ha trukket sin korde da man ville tvinge ham til \xc3\xa5 b\xc3\xb8ye seg ned. De f\xc3\xb8lgende m\xc3\xa5neder ble han hold i fangenskap, under sv\xc3\xa6rt vekslende forhold, blant annet i en zindan._NEWLINE_S\xc3\xa5 kom det en annen brite: Etter opphold i Khiva og Kokand, hvor han hadde fors\xc3\xb8kt \xc3\xa5 organisere en allianse mot den russiske inntrengning i Sentral-Asia, eller i det minste \xc3\xa5 f\xc3\xa5 bevirket avskaffelsen av slaveriet, kom kaptein Arthur Conolly frem til Bukhara i oktober 1841. Conolly var blitt advart mot \xc3\xa5 reise til Bukhara, man hadde imidlertid et h\xc3\xa5p b\xc3\xa5de om \xc3\xa5 kunne inng\xc3\xa5 en fredsavtale og f\xc3\xa5 bevirket Stoddarts l\xc3\xb8slatelse. Til \xc3\xa5 begynne med ble Conolly mottatt med vennlighet. Men da emiren ikke fikk noe svar p\xc3\xa5 et brev han hadde sendt til dronning dronning Victoria, f\xc3\xb8lte han seg f\xc3\xb8rt ved nesten og s\xc3\xa5 p\xc3\xa5 Conolly som en bedrager. Da Storbritannia s\xc3\xa5 under f\xc3\xb8rste anglo-afghanske krig ble tilf\xc3\xb8yet en milit\xc3\xa6r katastrofe og fornedrelse ved generalmajor William Elphinstones tilbaketog gjennom Khyberpasset, bestemte emiren seg for \xc3\xa5 la henrette begge sine britiske fanger for spionasje._NEWLINE_Den 17. juni 1842 ble Stoddart og Conolly henrettet p\xc3\xa5 plassen foran citadellet Ark._NEWLINE_I 1845 foretok pastoren Joseph Wolff en reise for \xc3\xa5 finne ut hva som var skjedd med de to offiserene. Han og hans hustru kom s\xc3\xa5 vidt fra det med livet, og skrev om omfattende skildring av sine reiser i Sentral-Asia, som gjorde Conolly og Stoddart til velkjente navn i Storbritannia for lange tider.'